Aston Martin F1

Aston Martin F1 Team, offisielt kjent som Aston Martin Aramco Cognizant Formula One Team, er et Formel 1-lag som for første gang deltar i Formel 1-sesongen 2021. Laget har base på Silverstone, Storbritannia.

Teamets historie 
Laget er en rebranding av laget som i 2020 het Racing Point. Navneendringen skjedde etter at en av de store aksjonærene i Aston Martin, Lawrence Stroll, valgte å skifte navnet på laget til Aston Martin. Stroll kjøpte Force India i 2018 etter at lagets eier, Vijay Mallya, ble saksøkt for svindel og slo laget konkurs før Ungarns Grand Prix 2018. Laget skiftet da navn og fullførte 2018 sesongen som «Racing Point Force India F1 Team», men fortsatte å konkurrerte under navnet «Force India». I 2019 kom sponsoren SportPesa med på laget som hovedsponsor, og laget konkurrerte da som «SportPesa Racing Point F1 Team.» I 2020 kom sponsoren BWT (Best Water Technology), med som hoved- og motorsponsor og laget konkurrerte da som «BWT Racing Point F1 Team» og på resultatlistene stod det Racing Point BTW-Mercedes.

Fra og med 2022 sesongen kom også det statseide Saudi-Arabiske oljeselskapet Saudi Aramco (ofte bare kalt Aramco) med som tittel- og motorsponsor for laget. I 2022 konkurrerer Aston Martin som "Aston Martin Aramco Cognizant Formula One Team". På resultatlistene står det  Aston Martin Aramco Mercedes. Aramco har vært i Formel 1 siden 2020 etter at Formula 1 Limited signerte en kjempeavtale med oljeselskapet.

Førere 
I Formel 1-sesongen 2023 fortsetter kanadieren Lance Stroll, sønn av lagets eier Lawrence Stroll. Han får ny lagkammerat i form av 2-ganger verdensmester Fernando Alonso fra Spania. Han erstatter Sebastian Vettel som meldte at han ville legge opp etter 2022-sesongen. Alonso kommer fra BWT Alpine.

Resultater for Aston Martin F1 Team 

 † - Føreren brøt løpet, men ble klassifisert ettersom sjåføren fullførte over 90% av løpet
 - Belgias Grand Prix 2021 ble stoppet før 75% av løpsdistansen var fullført, og hver poengplass ble derfor tildelt halvparten av det normale antall poeng.
- Sebastian Vettel testet positivt på Covid-19 før Bahrains Grand Prix 2022 og fikk dermed ikke kjøre. Vettel kunne ikke levere en negativ test før Saudi-Arabias Grand Prix 2022 og fikk ikke kjøre der heller. Aston Martins Test- og reservefører Nico Hülkenberg kjørte for han. 
- Emilia Romagna Grand Prix 2023 ble avlyst 17. mai 2023 pga. flom i Emilia-Romagna-regionen. Runde 6 ble ikke tatt av kalenderen derimot, Monacos Grand Prix 2023 vil dermed fremdeles være runde 7
- Lance Stroll krasjet under Q1 i kvalifiseringen til Singapores Grand Prix 2023 og skadet seg såpass at laget ville han skulle hvile seg til Japans Grand Prix 2023. Aston Martins Test- og reservefører Felipe Drugovich fikk ikke kjøre for han, ettersom han ikke hadde deltatt i en fri-trening eller kvalifisering. Løpet gikk med 19 biler til start.

Referanser

Formel 1-konstruktører